stanford-oval/wikipedia huggingface dataset:
כנימת עש הטבק
גזעים (או מינים) שונים של כנימת עש הטבק

בשנת 2007, נוצר מתוך נתוני בנק הגנים, בסיס נתונים עבור רצף הגן ליצירת החלבון המיטוכונדריאלי ציטוכרום C אוקסידאז יחידת משנה 1 (COI (mtCOI של כנימת עש הטבק אשר שימש לאיתור היחסים הפילוגנטיים של כנימת עש הטבק השונות. נמצא כי כנימת עש הטבק היא למעשה קומפלקס מינים המורכב מלמעלה מ-34 ביוטיפים שונים המציגים זהות מורפולוגית ושוני ביולוגי וגנטי המתבטא בשונות בטווח פונדקאים, תפוצה, עמידות לחומרי הדברה, יכולת העברת וירוסים ועוד. ביוטיפים שונים אלו נחשבים למזיקים מרכזיים בחקלאות שכן הם מסתגלים בקלות לפונדקאים שונים ואזורים גאוגרפיים חדשים, ניזונים ממיני צמחים רבים ומשמשים וקטור לווירוסים צמחיים רבים ממשפחות שונות. קבוצת הווירוסים המשמעותית ביותר באזורים טרופיים וסובטרופיים הם (begomoviruses (Geminiviridae. הביוטיפים הדומיננטיים והפולשניים ביותר בארצות הברית, דרום אירופה והמזרח התיכון הם ביוטיפים B ו Q אשר מהווים איום מידי לחקלאות, הם נפוצים בישראל ובמדינות הים התיכון תוך קיום מחיצה רבייתית בניהם.
ביוטיפ B: שמו Silverleaf whitefly, הוא תת-המין השכיח בעולם, והוא טיפוס אגרסיבי המאופיין בחיוניות גבוהה, יכולת הפצה למרחקים גדולים וטווח פונדקאים רחב מאוד.
ביוטיפ Q: תת-מין זה מאופיין ביכולתו לפתח תנגודת לתכשירי הדברה מקבוצות שונות.
נזקים וחשיבות כלכלית

כנימת עש הטבק נחשבת לחרק מזיק מרכזי בגידולים חקלאיים הגורם לנזקים כלכליים משמעותיים בעולם. היא בעלת טווח פונדקאים רחב הכולל גידולים חקלאיים רבים ובעיקר גידולי שדה, גידולי חממה, פרחים, תבלינים וירקות שונים. נוסף על כך, היא מזיקה גם בעציצים ביתיים. נמצא כי היא ניזונה מלמעלה מ-600 מיני צמחים שונים בניהם: פלפל, סויה, עגבנייה, מלפפון, כותנה וטבק. היא אחראית על הפצה של יותר מ-111 מחלות צמחיות הנגרמות ברובם על ידי וירוסים מהקבוצות Closteroviruses, Nepoviruses, Carlaviruses, Potyviruses, Luteoviruses, קבוצה של נגיפי DNA מקלונים והקבוצה בעלת המשמעות הכלכלית הגדולה ביותר, וירוסים מקבוצת ה-Geminiviruses מהסוג Begomovirus.
נזק ישיר לצמח נגרם בשל העובדה שהכנימה ניזונה תוך שימוש בגפי פה דוקרים מוצצים שעלולים לגרום להפרעות פיזיולוגיות המחלישות את הצמח וגורמות לירידה ביבול. בנוסף הכנימה מפרישה עודפי סוכר הנקראים טל דבש, נוזל  בעל ערך תזונתי המאפשר תנאי גדילה נוחים לפטריית הפייחת המשחירה את עלי הצמח וכך פוגעת ביכולת ההטמעה של הצמח.
נזק עקיף בעל משמעות כלכלית גדולה יותר נגרם משום שהכנימה משמשת כווקטור לווירוסים רבים ממשפחות שונות הפוגעים ביבול. דווח כי הנזק השנתי המוערך הוא כביליון דולר לשנה.
הערות שוליים

↑  Brown, J. K., Frohlich,   D. R. and Rosell, R. C. 1995. The sweetpotato or silverleaf whitefly: biotypes of Bmisia tabaci or a species complex? Annu. Rev. Entomol. 40:511-534.
↑  72.	Mound, L. A. and Halsey, S. M. 1978. Whitefly of the world. A systemic catalogue of the Aleyrodidae (Homoptera) with host plant and natural enemy data. London and Chichester. British Museum (Natural History), and John Wiley & Sons. PP. 340.
↑  95.	Xu, C. X., Wu, J. H., Ren, S. X. and Wang, X. M. 2008. Development and reproduction of B-biotype Bemisia tabaci on four cucurbitaceous host plants. Chin J Appl Ecol. 19:1099-1103.
↑  Fishpool LDC, Burban C, 1994. Bemisia tabaci: the whitefly vector of African cassava mosaic geminivirus. Tropical Science, 34(1):55-72.
1 2  Boykin LM, Barro PJDe, 2014. A practical guide to identifying members of the Bemisia tabaci species complex: And other morphologically identical species. Frontiers of Ecology and Evolution, 45:1-5.
↑  Boykin, L. M. (2014). Bemisia tabaci nomenclature: lessons learned. Pest Manag. Sci. doi: 10.1002/ps.3709. (Epub ahead of print).
↑  Boykin, L. M., Shatters, R. G. Jr. Rosell, R. C., Mckenzie, C. L., Bagnall, R. A., De Barro, P., et al. (2007). Global relationships of Bemisia tabaci (Hemiptera: Aleyrodidae) revealed using Bayesian analysis of mitochondrial COI DNA sequences. Mol. Phylogenet. Evol. 44, 1306–1319. doi: 10.1016/j.ympev.2007.04.020
↑  Maruthi et al., 2002, 2007; Sseruwagi et al., 2006; Navas-Castillo et al., 2011; Liu et al., 2013; Polston et al., 2014
↑  Bethke JA, Byrne FJ, Hodges GS, McKenzie CL, Shatters RG Jr, 2009. First record of the Q biotype of the sweetpotato whitefly, Bemisia tabaci, in Guatemala. Phytoparasitica, 37(1):61-64.
↑  Götz M, Popovski S, Kollenberg M, Gorovits R, Brown JK, Cicero JM, Czosnek H, Winter S, Ghanim M. 2012. Implication of Bemisia tabaci heat shock protein 70 in begomovirus-whitefly interactions. J. Virol. 86:13241–13252.
↑  Bethke JA, Byrne FJ, Hodges GS, McKenzie CL, Shatters RG Jr, 2009. First record of the Q biotype of the sweetpotato whitefly, Bemisia tabaci, in Guatemala. Phytoparasitica, 37(1):61-64
גולם של כנימת עש הטבק
אויב טבעי: פשפש (אוריוס) ניזון מזחלים של הכנימה
מנחם ארבר

| --- | --- |

 לידה:  19 במאי 1898 אלכסנדרובסק-סחלינסקי, רוסיה 
 פטירה:  23 באפריל 1961 (בגיל 62) ז' באייר תשכ"א בית הקברות טרומפלדור, ישראל 
 מדינה:  ישראל 
 השכלה:  הגימנסיה העברית "הרצליה" 
 
מנחם ארבר (19 במאי 1898 – 23 באפריל 1961) היה פעיל ציוני רוויזיוניסטי, ממייסדי תנועת בית"ר ונציבה בארץ ישראל, מראשוני הצה"ר והאצ"ל, ציר מטעם הצה"ר באספת הנבחרים השנייה והשלישית.
לקריאה נוספת

מדיה וקבצים בנושא  בוויקישיתוף
ח. בן-ירוחם, ספר בית"ר – קורות ומקורות, ירושלים ותל אביב: הוועד להוצאת ספר בית"ר, 1969 - 1976
יהושע אופיר, ראשוני האצ"ל - ההגנה הלאומית, 1931 – 1937, תל אביב: הוצאת סטודיו יריב סתיו, תשס"ב 2002
דוד ניב, מערכות הארגון הצבאי הלאומי, חלק ראשון, תל אביב, הוצאת מוסד קלוזנר, 1965
יוסף קיסטר, האצ"ל, תל אביב: משרד הביטחון – יחידת המוזיאונים, משרד הביטחון-הוצאה לאור,42005
הערות שוליים

↑  ראו: דוד תדהר, אנציקלופדיה לחלוצי היישוב ובוניו, כרך שני, תל אביב: הוצאת ספרית ראשונים, 1947, עמ' 1032.
↑  דוד תדהר, אנציקלופדיה לחלוצי היישוב ובוניו, כרך שני, תל אביב: הוצאת ספרית ראשונים, 1947, עמ' 1032.
↑  ראו: יהושע אופיר, ראשוני האצ"ל 1931 – 1940, הוצאת סטודיו יריב סתיו, תל אביב 2002, עמ' 22.
↑  ראו למשל: ח. בן-ירוחם, ספר בית"ר - קורות ומקורות, כרך א: מן העם, ירושלים ותל אביב: הוועד להוצאת ספר בית"ר, עמ' 108, באתר מט"ח.
↑  ראו: דוד ניב, מערכות הארגון הצבאי הלאומי, חלק ראשון, תל אביב: הוצאת מוסד קלוזנר, 1965, עמ' 125.
↑  ראו: יהושע אופיר, ראשוני האצ"ל 1931 – 1940, הוצאת סטודיו יריב סתיו, תל אביב 2002, עמ' 22; דוד ניב, מערכות הארגון הצבאי הלאומי - ההגנה הלאומית 1931 – 1937, חלק ראשון, עמ' 124 - 125.
↑  ראו למשל: מכתבו של זאב ז'בוטינסקי אל מנחם ארבר, איגרת 5337, 3.6.1928, תיק א 1 - 2/ 18/ 1, וכן תכתובת בתיקים: א 1 - 2/ 18/ 2, א 1 - 2/ 19/ 1, א 1 - 2/ 19/ 2, א 1 - 2/ 21/ 1, באתר ארכיון מכון ז'בוטינסקי בישראל.
↑  ראו: דוד ניב, מערכות הארגון הצבאי הלאומי בארץ ישראל, חלק ראשון, תל אביב: מוסד קלוזנר, 1965, עמ' 154; יוסף קיסטר, האצ"ל, תל אביב: משרד הביטחון – יחידת המוזיאונים, 2005, עמ' 45.
↑  ראו למשל: ח. בן-ירוחם, ספר בית"ר - קורות ומקורות, כרך א: מן העם, ירושלים ותל אביב: הוועד להוצאת ספר בית"ר, 1969, עמ' 106–107, באתר מט"ח.
↑  ח. בן-ירוחם, ספר בית"ר, כרך ב, חלק שני, ירושלים ותל אביב: הוועד להוצאת ספר בית"ר, 1976, עמ' 980.
↑  מנחם ארבר באתר GRAVEZ
↑  מדריך רחובות תל אביב יפו/א בויקיטקסט
זאב ז'בוטינסקי בחברת מפקדי בית"ר ארץ ישראל. לימינו יושב מנחם ארבר (תל אביב שלהי שנות העשרים)
NW J

| --- | --- |

Nesselsdorfer Wagenbau-Fabriks-Gesellschaft Type J
 מאפיינים כלליים
 יצרן:  Nesselsdorfer Wagenbau-Fabriks-Gesellschaft A.G
 שנות ייצור:  1907 – 1908  1910 – 1911
 הרכבה:  האימפריה האוסטרו-הונגרית האימפריה האוסטרו-הונגרית
 מודל קודם:  NW E
 מודל אחריו:  טטרה 20
 סיווג:  Touring car (אנ')
 אורך:  4,118 מ"מ
 משקל:  1,530 ק"ג (דגם "J 30")  1,540 ק"ג (דגם "J 40")
 בסיס גלגלים:  3,145 מ"מ
 מפרט טכני
 מנוע:  4 צילינדרים, 5,875 סמ"ק המפיק 30 כ"ס, מנוע קירור מים (מנוע מסוג "Flat-four engine" (אנ')) (הורכב בדגם "J 30")  4 צילינדרים, 5,875 סמ"ק המפיק 40 כ"ס, מנוע קירור מים (מנוע מסוג "Flat-four engine" (אנ')) (הורכב בדגם "J 40")
 הילוכים:  תמסורת ידנית - 4 מהירויות + הילוך אחורי
 מהירות מרבית:  80 קמ"ש
NW J (שם מלא: Nesselsdorfer Wagenbau-Fabriks-Gesellschaft Type J) הוא דגם של מכונית בסגנון מכונית עידן פליז מסוג "Touring car" (אנ') מתוצרת יצרנית הרכב הצ'כית Nesselsdorfer Wagenbau-Fabriks-Gesellschaft A.G אשר משנת 1919 נודעה בשם טטרה, אשר יוצרה בין השנים 1907–1908 ו-1910–1911.
מפעל היצרן Nesselsdorfer Wagenbau-Fabriks-Gesellschaft A.G מוקם ב"Kopřivnice" (אנ') בחבל ארץ המזרחי מוראביה שבצ'כיה.
ממאפייני "NW J"

יוצרו עשרות יחידות, בין השנים 1910–1911 יוצרו 15 יחידות מדגם "J 40".
6 נוסעים.
מנוע 4 צילינדרים, מסוג "Flat-four engine" (אנ')).
מנוע קדמי, מנוע בנזין.
מנוע הנעה אחורית.
מנוע קירור מים.
4 גלגלים סימטריים.
ממאפייני "NW J" > דגמים

"J 30".
"J 40".
ראו גם

טטרה (רכב)
NW רנצווייר
NW דגם B
NW E
NW F
"Nesselsdorfer Wagenbau-Fabriks-Gesellschaft" (גר')
הערות שוליים

↑  טטרה - ייצור היסטורי tatratrucks.com/about-the-company/history-of-tatra/production-history
↑  Touring car - היא מכונית פתוחה, מכוניות ללא גג קבוע ובה 4 מושבים או יותר, הסגנון היה פופולרי מראשית המאה ה-20 ועד שנות ה-20 של המאה ה-20
↑  היסטורית רכבי "טטרה" mujweb.cz/tatra.oldtimer/nw_typ_d.htm
↑  Tatra - Passenger Cars, Karel Rosenkranz, TATRA, a. s. 2007
Grand Theft Auto IV

| --- | --- |

 כללי
 תאריך הוצאה:  פלייסטיישן 3 ואקס בוקס 360 29 באפריל 2008 מחשב אישי  2 בדצמבר 2008
 סוגה:  משחק פעולה-הרפתקאות
 פיתוח:  Rockstar North
 הוצאה לאור:  Rockstar Games 
 ארץ מקור:  בריטניה הממלכה המאוחדת
 שפות:  אנגלית, איטלקית, ספרדית, גרמנית, צרפתית, רוסית 
 הפצה:  Rockstar Games
 סדרה:  Grand Theft Auto
 גילאים:  18+
 הערות:  גרסת המחשב דורשת תמיכה ב-סטים.
 דרישות תוכנה
 מנוע משחק:  RAGE   Euphoria (מנוע פיזיקלי)
 מצבי משחק:  שחקן יחיד/רב משתתפים
 דירוג:  +18
 פלטפורמות:  פלייסטיישן 3   אקס בוקס 360   Microsoft Windows
 מדיה:  DVD, הורדה דיגיטלית
 המשחק הקודם:  Grand Theft Auto: Vice City Stories
 המשחק הבא:  Grand Theft Auto: Episodes from Liberty City
 דרישות מערכת
 מעבד:  Intel Core 2 Duo 1.8GHz, AMD Athlon X2 64 2.4GHz מומלץ: Intel Core 2 Quad 2.4GHz, AMD Phenom X3 2.1GHz ומעלה
 זיכרון:  1GB עבוד חלונות XP, ‏1.5GB עבור חלונות ויסטה מומלץ: 2GB עבור חלונות XP, ‏2.5GB עבור חלונות ויסטה
 כרטיס מסך:  GeForce 7900/Radeon X1900 בעל 256MB זיכרון מומלץ: GeForce 8600/Radeon HD 3870 בעל 512MB זיכרון ומעלה
 מקום פנוי:  18GB
 מערכת קול:  תואמת DirectX
 בקרים:  מקלדת ועכבר / שלט / ג'ויסטיק
 www.rockstargames.com/IV/
 
Grand Theft Auto IV (בתרגום חופשי לעברית: "גניבת כלי רכב 4", ידוע גם בראשי התיבות GTA IV) הוא המשחק השישי (מבחינה עלילתית) של סדרת משחקי הווידאו הפופולרית Grand Theft Auto. המשחק פותח והופץ לקונסולות הפלייסטיישן 3 והאקס בוקס 360 ב-29 באפריל 2008. במהלך שנת 2009 הופצה גם גרסה עבור המחשב האישי. במהלך שנת 2017 הופצה גרסת "תאימות לאחור" לקונסולת האקסבוקס וואן.
המשחק משתמש במנוע הגרפי "RAGE" המתקדם ולראשונה במנוע הפיזיקלי החדשני "Euphoria".
סוף המשחק > נקמה

אם השחקן יבחר לנקום ולהרוג את דימיטרי, תיענה קייט לחיזוריו של ניקו ותבוא איתו לחתונה של רומאן, שם יגיע פגורינו כדי לחסל את ניקו אבל יפגע בקייט ויהרוג אותה. אחר כך יגיע ניקו לפגורינו בעזרת רומאן וחברו ליטל ג'ייקוב, ויחסל אותו באי האושר. לאחר מכן יתקשר רומאן לניקו ויאמר לו שמלורי בהיריון, ואם מדובר בבת הם יקראו לה קייט.
סוף המשחק > עסקה

אולם אם יבחר השחקן לקיים את העסקה, קייט תכעס ולא תבוא עם ניקו לחתונה, ודימיטרי ינסה שוב לבגוד ולחסל את ניקו בזמן העסקה. לאחר שניקו יצליח להרוג את אנשיו של דימיטרי, ולהשיג את הכסף, דימיטרי ישלח מתנקש כדי להרוג את ניקו בחתונה של רומאן, אבל הוא יפגע בטעות ברומאן ויהרוג אותו. ניקו הורג את המתנקש, ונוסע עם ליטל ג'ייקוב להרוג את פגורינו הוא רואה שדימיטרי הורג את פגורינו ומתחיל מרדף אחרי דימיטרי. בסוף, ניקו תופס והורג את דימיטרי באי האושר.
ליברטי סיטי

העיר ליברטי מבוססת ברובה על העיר ניו יורק. משום שעלילת המשחק מתרחשת בשנת 2008, מראה העיר שונה מזה שב-GTA 3 אשר עלילתו התרחשה בשנת 2001. האוכלוסייה בעיר עומדת על כשמונה מיליון נפשות. המרחב הכולל של העיר קטן יותר מסאן אנדראס (המשחק הקודם בסדרה), אך עם זאת ליברטי סיטי הרבה יותר מפורטת; בעוד שבסאן אנדראס יש אזורים רבים שהם פשוט ריקים מתוכן, בליברטי סיטי הגדולה כל פינה קטנה מעוצבת ומפורטת. הגעה מצדה האחד של העיר לצדה השני מצריכה שעה לפחות.
הגשרים שמחלקים את העיר סגורים לעיתים באופן זמני בשל איום ביטחוני של טרוריסטים. לכן, לשחקן יהיו קשיים (בדמות המשטרה) להגיע לאזורים השונים של העיר בשלב המוקדם של המשחק אך עם זאת, הדבר אפשרי. עם התקדמות המשחק, יוכל השחקן לחקור חלקים נוספים של העיר ללא בעיות או מכשולים. עם זאת, למרבית הבניינים לא ניתן להיכנס (אלא אם כן משתמשים במודים).
כמו העיר ניו יורק, גם ליברטי סיטי מחולקת לחמישה רבעים:
ברוקר - רובע זה מבוסס על ברוקלין. בברוקר יתחיל השחקן לשחק. תחנת המוניות של רומאן בליק נמצאת ברובע הזה. גשר ברוקר (מבוסס על גשר ברוקלין), מקשר בין ברוקר ואלגונקוין.
אלגונקווין - הרובע אלגונקווין מבוסס על מנהטן. והוא החלק המפורסם והמגוון ביותר בעיר. מבנים רבים כמו בניין אמפייר סטייט, פסל החרות, בניין קרייזלר, בניין מט לייף שעבר שינוי קטן ובמשחק קרוי גט-א-לייף ("תמצא חיים"), בניין האו"ם, ו-גשר מנהטן מופיעים ברובע הזה. כמו כן כיכר טיימס, סנטרל פארק ווול סטריט מופיעים גם הם ברובע. אלגונקווין קרויה על שם שבט אינדיאני בדומה למנהטן.
דיוקס - הרובע דיוקס מבוסס על קווינס. ברובע הזה נמצא שדה התעופה "פרנסיס", המבוסס על נמל התעופה הבינלאומי ג'ון פ. קנדי.
בוהאן - הרובע בוהאן מבוסס על הברונקס. הרובע הזה הוא החלק הקטן ביותר בעיר.
אלדרני - הרובע אלדרני מבוסס על ניו ג'רזי.
משחקיות > סקירה כללית

GTA IV ממשיך מבחינה רעיונית את המשחקים האחרים בסדרה. המרחב האדיר של המשחק מעניק לשחקן אפשרות לנוע בחופשיות בכל אזור במשחק, ולבצע דברים רבים: כשניקו נמצא מחוץ לכלי רכב הוא יכול ללכת, לרוץ, לקפוץ, לטפס על קירות ועל גדרות, לשחות, להתגלגל ולבצע קרב מגע. השחקן יכול לגנוב כל כלי רכב שירצה במשחק (חוץ מהמטוסים בשדה התעופה העירוני).
במהלך המשחק, יכול השחקן לבחור כיצד לשחק. השחקן בוחר מתי לגשת למשימות, ובזמנו החופשי יכול לצאת ולחקור את העיר הגדולה. אם השחקן זורע הרס בעיר, משטרת העיר עשויה לפתוח במרדף אחריו. המשטרה מתעסקת גם בעניינים קטנים יותר (כמו: גנבת כלי רכב, הכאת אזרחים, כיוון כלי נשק על אזרחים ורצח של מספר מועט של אנשים), בעוד שה-FIB (ה-FBI של המשחק) והיחידה ללוחמה בטרור הקרויה N.O.O.S.E (המקבילה ל-SWAT), מגיבים לפשעים חמורים הרבה יותר (במשחק זה אין כוחות צבאיים, בניגוד למשחקים הקודמים). בשונה מקודמי הסדרה, המשימות יהיו הרבה יותר ארוכות ומאתגרות וחלקן יכולות להימשך מספר ימים באזור הזמן של המשחק (שבו כל שתי דקות מציאותיות נחשבות לשעת משחק). השחקן גם יכול לבחור כיצד לבצע משימות ולסיימן, וכך להשפיע על עלילת המשחק.
חידוש נוסף הוא שניקו יכול ללכת עם חבר לברים ולהשתכּר, דבר המקשה על הליכתו ונהיגתו בזמן שלאחר השתייה. ניקו יוכל ללכת לאכול בדוכני הוט דוג, דוכני המבורגרים ודוכני אגוזים כדי לחדש את מנת חייו. ניקו יוכל גם לישון (כך גם שומרים את המשחק) כדי לחדש את חייו.
משחקיות > כלי רכב

פעולת גנבת מכוניות חונות מעט מסובכת מזו שבמשחקים הקודמים. כעת על השחקן לשבור את אחד החלונות במכונית, ולהפעיל את מנוע המכונית בעזרת חוטי חשמל. חלק מהמכוניות בעיר מצוידות במכשיר GPS עם הכוונה קולית. אם ניקו נכנס למכונית משטרה, הוא יכול להיכנס למאגר המידע של משטרת ליברטי סיטי באמצעות המחשב, ולהוציא מידע חסוי על פושעים בעיר, ואפילו מידע עדכני על עצמו. בכל שלב במשחק, השחקן יכול להזמין מונית שתגיע תוך שניות לאסוף אותו. בשונה מהמשחק הקודם, השחקן לא יוכל להטיס מטוס (ללא שימוש במודים), אך הוא יוכל להשתמש בדגמים שונים של מסוקים כולל מסוק מלחמתי חדש (ולאו דווקא ה"האנטר" הקלסי).
המנוע הגרפי החדש משפר את מראה ההרס והחורבן שיכול לקרות למכוניות. בנוסף לכך, ניקו עלול לעוף דרך השמשה הקדמית אם יהיה מעורב בתאונה קטלנית. כשהשחקן עולה על אופנע הוא חובש קסדה, אולם אם השחקן מעורב בתאונה כשהוא רוכב על אופנוע, הקסדה שעל ראשו של ניקו עשויה ליפול. כל תאונה בכביש מורידה את רמת החיים של ניקו, אחרי תאונה קטלנית ניקו נעשה צולע ואפילו עלול לשבור עצמות. המכוניות אינן מתפוצצות כשהן הפוכות; מכוניות יכולות להתפוצץ רק אם קליע יחדור לאזור הקרוב ביותר לתא הדלק או לאחר פגיעות רבות או לאחר פגיעה או שתיים מנשק קטלני (רימון RPG וכו). בזמן הנסיעה, השחקן יכול לשבור חלונות בעזרת המרפק שלו ולירות עם נשק דרך החלון השבור.
משחקיות > קרבות

מערכת הקרב של המשחק שופרה גם היא באופן רציני; כעת, אם נקלע השחקן לקרב יריות, הוא יכול להשתמש בכל דבר מוצק כמחסה ומגן. השחקן יכול להחליק לעבר מחסה ולירות מתוכו. הכוונת שופרה גם כן, והפכה לנוחה יותר. כעת השחקן יכול לכוון לכל איבר בגוף של אנשים אחרים. אם ניקו נפצע, הוא יכול להחלים בשינה, באכילה או בנטילת תרופות.
במשחק קיימים כלי נשק רבים [אך לא רבים כמו במשחקים הקודמים בסדרה], ועל השחקן ללמוד כיצד להשתמש בכלי הנשק שלו כדי להגיע למיומנות תפעול גבוהה שתשרת אותו בהמשך המשחק. כל כלי נשק במשחק נגיש (בשונה משאר המשחקים שבהם היו כלי נשק נדירים שהשחקן היה צריך לחפש במשחק).
בנוסף לכלי נשק, השחקן יכול להילחם בידיו וברגליו, בשימוש במהלכי אמנות לחימה שונים.
בערי המשחק אפשר למצוא מגוון חנויות כלי נשק, ולקנות כלי נשק, ציוד ומגן.
משחקיות > תקשורת

ב-GTA IV הטלפון הנייד של השחקן עובר שינוי משמעותי: מעתה הטלפון הוא לא רק כלי לקבלת שיחות מדמויות אחרות במשחק – אלא גם אמצעי להזין קודים מגוונים (המעניקים לשחקן דברים כמו בריאות מחודשת, ועוד), וגם אמצעי עבור התקשרות ופעולות נוספות. השחקן יכול להתקשר לדמויות אחרות במשחק, ולקבוע פגישות. במכשיר הסלולרי ישנה מצלמה שבה יכול השחקן לצלם תמונות. השחקן יכול להזעיק את המשטרה כדי לעצור אויבים שמאיימים עליו. ניקו יכול גם להזעיק אמבולנס ולהתקשר למכבי האש. ניקו יכול לגלוש באינטרנט, דרך מחשבים בבתי קפה או בביתו. באינטרנט הוא יכול למצוא מידע רב שיעזור לו במהלך המשחק. הוא יכול לתקשר גם עם אנשים אחרים במשחק בעזרת האינטרנט. בנוסף, דרך הטלפון אפשר לגשת ישירות למצב מרובה משתתפים. בגרסת המחשב תינתן גישה לעורך הווידאו הבלעדי דרך הטלפון.
משחקיות > משחק מרובה משתתפים

GTA IV הוא המשחק הראשון בסדרה הכולל בתוכו מצב מולטיפלייר רשמי, עד כ-16 שחקנים יכולים לשחק בו בקונסולות. בגרסת המחשב ניתן לשחק עם 32 שחקנים לכל היותר, וזו כוללת מולטיפלייר מורחב בלעדית.
המולטיפלייר מגוון, ומכיל כ-15 מצבי משחק שונים מ-5 סוגים:
משחק קבוצתי - כמו - "קרב עד המוות בקבוצות", "שוטרים וגנבים", "כבשו את הבסיס", ועוד.
קו-אופ - המאפשר לבצע משימות ביחד עם אנשים אחרים כגון – "מצב חופשי", "פוצץ את הבסיס" וכו'.
תחרות - המתאפיין במשחקי "קרב עד המוות" הקלאסי, "משימת מאפיה", או "עיר גנבת המכוניות" שבה הבוס של השחקן יבקש רכב מסוים שתביאו ליעד מסוים ובמצב מסוים.
מרוץ - ישנם 2 סוגים למצב זה. הראשון הוא "מרוץ רגיל" והשני - "מרוץ GTA" המאפשר לשחקן להתחרות ותוך כדי לירות על מי שמפריע לו בדרך.
מסיבה - מצב משחק שבעצם הוא רצף של משחקים מרובי משתתפים, כדי שחבריך לא יברחו לך.
ביקורות

המשחק קיבל ביקורות מצוינות, ומבקרים רבים בחרו להעניק לו ציון מושלם. המשחק שבר את שיאי המכירות, גם עבור הפלייסטיישן 3 וגם עבור האקס בוקס 360 ואף נרשם בספר השיאים של גינס. הניו יורק טיימס פרסם ביקורת שלפיה GTA IV הוא המשחק הטוב ביותר בהיסטוריה. IGN העניקו למשחק 10 מתוך 10, ומסרו בתגובה ש"איננוּ נותנים למשחק ציון 10 סתם, אלא כי הוא ראוי לציון".
שיווק

למשחק פורסמו מספר רב של טריילרים. הראשון מביניהם נקרא "דברים יהיו שונים". הטריילר ברובו הראה חלקים נרחבים מהעיר ליברטי, ובסופו של דבר את הדמות הראשית, ניקו בליק, בצורה המזכירה סרט קולנוע.
הטריילר השני, שנקרא "מחפש אחר המישהו המיוחד", וחשף את המשחקיות שבמשחק. בנוסף לכך, הצופה זכה לראות חלקים נוספים מהעיר, כלי רכב וכלי נשק חדשים ואת הדמויות הנוספות שבמשחק.
הטריילר השלישי נקרא "זוזו הצידה, גבירותיי", חשף את עלילת המשחק, והמשיך להציג את מה ששני הטריילרים הקודמים הציגו.
הטריילר הרביעי, שנקרא "אלוהים אדירים, מה אתה עושה?" והמכונה גם "כולם מלשינים", המשיך בחשיפת המשחק לעולם, ובנוסף לכך את המנוע הגרפי. כל ארבעת הטריילרים זכו לביקורות טובות, והצליחו לשווק את המשחק בצורה טובה מאוד.
בנוסף לטריילרים, יצאו טיזרים קצרים שהציגו את היקום של GTA IV. רוב הטיזרים עוסקים בדמויות חשובות במשחק. בנוסף לכך, נחשפו פונקציות רבות במשחק כמו "הוויז ווירלס" (השירות הסלולרי במשחק) וגם מוסדות שונים כמו מועדון הנשק של ליברטי סיטי וכו'.
חבילות הרחבה

למשחק שתי חבילות הרחבה להורדה, ודורשות את התקנת המשחק המקורי, ששווקו גם על דיסק והן - GTA IV: The Lost And Damned ו-Grand Theft Auto: The Ballad of Gay Tony.
נכון ל-2024 ניתן לקנות אך ורק את הגרסה השלמה של המשחק כולל חבילות ההרחבה, המשחק בגרסת Complete נמכר בRockstar Games ובסטים
הערות שוליים

↑  Grand Theft Auto IV: The Complete Edition on Steam, store.steampowered.com (באנגלית)
↑  Buy Grand Theft Auto IV: Complete Edition | Rockstar Store, store.rockstargames.com (באנגלית)
| Grand Theft Auto |
| --- | --- | --- |
| משחקים | Grand Theft Auto • Grand Theft Auto 2 • Grand Theft Auto III • Grand Theft Auto: Vice City • Grand Theft Auto: San Andreas •  Grand Theft Auto Advance • Grand Theft Auto: Liberty City Stories • Grand Theft Auto: Vice City Stories • Grand Theft Auto IV • Grand Theft Auto: Chinatown Wars • Grand Theft Auto V (Grand Theft Auto Online) • Grand Theft Auto VI |  |
| הרחבות | Grand Theft Auto: London 1969 • Grand Theft Auto: London 1961 • GTA IV: The Lost And Damned • Grand Theft Auto: The Ballad of Gay Tony |  |
| מקומות | Liberty City • Vice City • Los Santos |  |
| --- | --- |
בקרת זהויות :  BnF: cb166007406 (data)  GND: 7633070-9  MusicBrainz: a4c8def8-9118-48f3-b6ba-6c51c552c0a4  VIAF: 294012815   WorldCat (עם VIAF): 294012815 
פרסומת של GTA IV על בניין בניו-יורק
פולקסווגן קונספט בלו-ספורט

| --- | --- |

Volkswagen Concept BlueSport
 מאפיינים כלליים
 יצרן:  פולקסווגן
 שנות ייצור:  2009 (מכונית קונספט)
 הרכבה:  גרמניה גרמניה
 מודל קודם:  Volkswagen Concept R (אנ') (מכונית קונספט בתצורת רודסטר, מנוע מרכזי, אשר הוצגה בשנת 2003)
 סיווג:  רודסטר
 מרכב:  Rear mid-engine, rear-wheel-drive layout (אנ')
 אורך:  3,990 מ"מ
 רוחב:  1,745 מ"מ
 גובה:  1,260 מ"מ
 משקל:  1,200 ק"ג
 בסיס גלגלים:  2,430 מ"מ
 מפרט טכני
 מנוע:  4 צילינדרים, בטור, 2.0 ליטר המפיק 180 כ"ס (מנוע טורבו דיזל, הזרקה ישירה "Turbocharged direct injection" (אנ'))
 הילוכים:  תמסורת אוטומטית 6 מהירויות מסוג "DSG" (אנ')
 מהירות מרבית:  225 קמ"ש
 מעצב:  Klaus Bischoff  Thomas Ingenlath  Peter Wouda  Romulus Rost
פולקסווגן קונספט בלו-ספורט (באנגלית: Volkswagen Concept BlueSport) היא מכונית קונספט, בתצורת מכונית ספורט רודסטר, מתוצרת קונצרן הרכב הגרמני פולקסווגן שיוצרה בשנת 2009.
נתונים ומפרט טכני

2 מושבים
מנוע מרכזי
מנוע הנעה אחורית
מנוע טורבו דיזל
תאוצה בין 0-100 קמ"ש היא 6.2 שניות
ראו גם

פולקסווגן
פולקסווגן קונספט A
הערות שוליים

↑  "פולקסווגן קונספט בלו-ספורט" טורבו דיזל
↑  "פולקסווגן קונספט בלו-ספורט"
↑  "פולקסווגן קונספט בלו-ספורט" topspeed.com/cars/volkswagen-bluesport
↑  "פולקסווגן קונספט בלו-ספורט"
קאדילק אבוק

| --- | --- |

Cadillac Evoq
 מאפיינים כלליים
 יצרן:  קאדילק באמצעות "Metalcrafters of California"
 שנות ייצור:  הוצג ב-1999 (דגם קונספט)
 הרכבה:  ארצות הברית ארצות הברית
 מרכב:  מנוע קדמי, הנעה אחורית 4x2
 אורך:  4,282 מ"מ
 רוחב:  1,834 מ"מ
 גובה:  1,247 מ"מ
 משקל:  1,769 ק"ג
 בסיס גלגלים:  2,756 מ"מ
 מפרט טכני
 מנוע:  8V צילינדרים, 32 שסתומים, 4,228 כ"ס המפיק 405 כ"ס ב-6,400 סל"ד, יחס דחיסה 9.0:1
 הילוכים:  תמסורת אוטומטית - 4 מהירויות
 מעצב:  Kip Wasenko
קאדילק אבוק (באנגלית: Cadillac Evoq) היא מכונית קונספט בתצורת מכונית ספורט קופה, של מותג מכוניות היוקרה קאדילק בבעלות ג'נרל מוטורס האמריקאית. הדגם הוצג לראשונה בשנת 1999 בתצוגת המכוניות הבינלאומית של צפון אמריקה (אנ') בדטרויט.
דגם ה-"קאדילק אבוק" נבנה באמצעות "Metalcrafters of California" (שנת 1998).
"קאדילק אבוק"

2 דלתות, 2 מושבים.
תכונות עיצוב רבות של ה"קאדילק אבוק" שולבו בדגם מכונית הספורט קאדילק XLR שיוצרה בין השנים 2009–2003.
הרכב היה פרויקט שהוקם תחת המנהל הכללי של קאדילק, ג'ון סמית'. את הדגם עיצב "Kip Wasenko".
דגם הקונספט קידם את היצרן "קאדילק" לדגמיים עתידיים כמו "קאדילק CTS" (אנ'), "קאדילק SRX" (אנ'), קאדילק XLR, אשר הושפעו מאוד מעיצוב ה-"קאדילק אבוק".
בדגם "קאדילק אבוק" הורכב מנוע 8V צילינדרים, 4.2 ליטר מתוצרת "ג'נרל מוטורס" מסדרה "Northstar engine series" (אנ') בעל הנעת גלגלים אחורית, מנוע קדמי-אורכי. תאוצה בין 0–97 קמ"ש היא 5.5 שניות.
האלמנטים העיצוביים של דגמי קדילאק בעתיד ניכרים במאפיינים הבולטים של ה"אבוק". בין אלה: פנסי תאורה אחוריים בפורמט אנכי, צורת טריז בולטת בחזית מתחדדת בחדות, וגריל הקאדילק במבנה "הארגז הטיפוסי". סמל המותג המתוקן המופיע לראשונה כאן משקף גם את קו העיצוב החדש. לדגם מראה מינימליסטי במכוון על פי המוטו "פחות זה יותר". זה כולל חיסול מוחלט של ידיות הדלתות, המתאפשרות על ידי מערכת כניסה ללא מפתח. בין הדגשים הטכניים נמצא חלק עליון קשיח (גג) בן שלושה חלקים הנמשך לחלוטין בלחיצת כפתור.
ראו גם

קאדילק לה מאן (1953)
קאדילק נארט (1970)
קאדילק Imaj 2000)
קאדילק סיאן (2002)
קאדילק שש-עשרה (2003)
קאדילק אסקאלה (2016)
הערות שוליים

↑  קאדילק אבוק קונספט - מנוע supercars.net/blog/1999-cadillac-evoq-concept
↑  "קאדילק אבוק" ultimatecarpage.com/car/1162/Cadillac-Evoq
↑  "קאדילק אבוק" caranddriver.com/news
↑  קאדילק אבוק, שנת 2002 - נהיגה ראשונה motortrend.com/news/cadillac-evoq1
↑  "קאדילק אבוק" auto123.com/en/news/cadillac-evoq
↑  מעצב הרכב Kip Wasenko linkedin.com/in/kip-wasenko
↑  "קאדילק אבוק קונספט" conceptcarz.com/vehicle/z155/cadillac-evoq-concept
↑  "קאדילק אבוק" media.gm.com/media/intl/en/cadillac/vehicles/previous-models/evoq/2009